CELEX: E2008C0299
Language: hu
Date: 2008-05-21 00:00:00
Title: Az EFTA Felügyeleti Hatóság határozata 299/08/COL ( 2008. május 21. ) a Norvégia által a bakteriális vesebetegségre vonatkozóan benyújtott védekezési és mentesítési program elfogadásáról

25.9.2008   
            
            
               HU
            
            
               Az Európai Unió Hivatalos Lapja
            
            
               L 257/16
            
         
      AZ EFTA FELÜGYELETI HATÓSÁG HATÁROZATA
   
   299/08/COL
   (2008. május 21.)
   a Norvégia által a bakteriális vesebetegségre vonatkozóan benyújtott védekezési és mentesítési program elfogadásáról
   AZ EFTA FELÜGYELETI HATÓSÁG,
   TEKINTETTEL az Európai Gazdasági Térségről szóló megállapodásra (a továbbiakban: EGT-megállapodás) és különösen annak 109. cikkére és 1. jegyzőkönyvére,
   TEKINTETTEL az EFTA-államok közötti, Felügyeleti Hatóság és Bíróság létrehozásáról szóló megállapodásra és különösen annak 5. cikke (2) bekezdésének d) pontjára, valamint 1. jegyzőkönyvére,
   TEKINTETTEL az EGT-megállapodás I. melléklete I. fejezetének 4.1.5. pontjában említett jogi aktusra,
   
      a tenyésztett víziállatok és az akvakultúra-termékek forgalomba hozatalára irányadó állat-egészségügyi feltételekről szóló 91/67/EGK módosított tanácsi irányelvre,
   
   és különösen annak 12. cikkére,
   TEKINTETTEL az EGT-megállapodás I. melléklete I. fejezetének 4.2.79. pontjában említett jogi aktusra,
   
      a 91/67/EGK tanácsi irányelvnek a tenyésztett víziállatok egyes betegségei elleni intézkedések tekintetében történő végrehajtásáról szóló, módosított 2004. április 29-i 2004/453/EK bizottsági határozatra,
   
   MIVEL Norvégia programot dolgozott ki a 91/67/EGK tanácsi irányelv A. melléklete III. listájának 1. oszlopában felsorolt betegségek között szereplő bakteriális vesebetegség elleni, annak felszámolását célzó védekezésre,
   MIVEL a 2004/453/EK bizottsági határozat II. melléklete I. fejezete meghatározza a bakteriális vesebetegségre vonatkozó védekezési és mentesítési nemzeti programok minimumkövetelményeit,
   MIVEL Norvégia 2007. január 4-én benyújtotta a bakteriális vesebetegségre vonatkozó védekezési és mentesítési programját az EFTA Felügyeleti Hatóságnak (a továbbiakban: Hatóság),
   MIVEL Norvégia 2008. január 10-i keltezésű levelében a betegségtől való mentesség státuszának megszerzését célzó, a bakteriális vesebetegségre vonatkozó védekezési és mentesítési programja jóváhagyására irányuló kérelmet adott be a 91/67/EGK tanácsi irányelv 12. cikkének megfelelően,
   MIVEL a Hatóság az Európai Közösségek Bizottságával szorosan együttműködve megvizsgálta Norvégia védekezési és mentesítési programját,
   MIVEL a vizsgálat szerint a Norvégia által benyújtott program megfelel a védekezési és mentesítési programra vonatkozóan a 2004/453/EK bizottsági határozat II. mellékletének I. fejezetében meghatározott minimumkövetelményeknek, és ezért azt jóvá kell hagyni,
   MIVEL a Hatóság 272/08/COL határozatával a munkáját segítő EFTA állat-egészségügyi bizottsághoz utalta az ügyet,
   MIVEL a jelen határozatban meghatározott intézkedések összhangban vannak a Hatóságot támogató EFTA állat-egészségügyi bizottság véleményével,
   ELFOGADTA EZT A HATÁROZATOT:
   
               1.
            
            
               A Norvégia által a bakteriális vesebetegségre vonatkozóan benyújtott védekezési és mentesítési programot jóváhagyják.
            
         
               2.
            
            
               Ez a határozat 2008. május 21-én lép hatályba.
            
         
               3.
            
            
               E határozat címzettje Norvégia.
            
         
               4.
            
            
               A határozat angol nyelven hiteles.
            
         
      Kelt Brüsszelben, 2008. május 21-én.
      
         
            az EFTA Felügyeleti Hatóság részéről
         
         Per SANDERUD
         
         
            elnök
         
         Kristján Andri STEFÁNSSON
         
         
            testületi tag